Sy moet haar plekkie in die son kry Zea, 'n talentvolle pottebakker, moet na haar pa se dood vir haar 'n nuwe lewe skep - en 'n kunsuitstalling in mooie Milaan bied haar juis daardie geleentheid. In Italië het sy nie tyd om te wonder oor die geheimsinnige mense wat langs haar intrek of die sexy vreemdeling wat sy vlugtig ontmoet nie. Totdat sy dié man weer in 'n katedraal sien. Sy glo nie aan toeval nie, maar wat van die noodlot? In Italië ontdek Zea 'n ander sy van haarself. 'n Sy wat onmoontlik aangetrokke tot Antonio Vinetti is. Met sy warm soene en die beeldskone Paola wat altyd by hom ingehaak is, het Zea egter genoeg rede om hom te wantrou. Sonroeper is 'n heerlike ontvlugting in die Italiaanse kunswêreld.
R 79You save R 146
R 30You save R 70
Die suksesvolle Kaapse sakeman Leonardo Anderson word onverwags as Suid-Afrika se hubaarste vrygesel aangewys. Hy besluit om eerder in die noorde te gaan wegkruip.
Amanda Toerien hou nie van aantreklike mans nie, want sy weet alte goed - 'n mooi man is almal s'n. Haar nuwe buurman is egter 'n regte bleeksiel en sy het 'n sterk behoefte om hom uit sy kluisenaarsbestaan te red.
Leonardo weet dat hy moet wegbly van die mooie Amanda af. Maar daar begin 'n pragtige vriendskap tussen die twee ontwikkel en mettertyd kan hulle nie hul oë of hande van mekaar afhou nie.
Hy leef egter 'n leuen en die waarheid kan dinge tussen hulle lelik beduiwel. Dalk kan hulle tog aan 'n ooreenkoms dink wat vir beide partye tot voordeel sal strek?
R 89You save R 196
R 113You save R 112
​Maryna se liefdeslied
Kayla se studies is afgeloop en sy keer bly terug na haar geliefde tant Annelize en hul huishoudster, ta Trynie, by Huis Kanferfoelie. Sy's egter nie die enigste nuwe aankomeling nie: Hul nuwe bure is 'n spul hippies met ongelooflik raserige motorfietse, en onder hulle is daar een met taankleurige oë soos 'n arend . . . Kayla en haar motortjie maak abrup kennis met Briand en sy fiets, en sy ontdek dat hy, nes haar ouers op hul beesplaas, in Brasilië werk en eintlik net by die bure kuier. Kayla se hart werk dadelik oortyd, maar sal Briand se oog nie eerder val op haar sexy blonde vriendin Sunette nie?Dan is dit die een drama ná die ander: Tant Annelize verseg dat Briand ooit sy voete in haar huis mag sit, want sy "weet" kwansuis hy sal Kayla se lewe verwoes; die huis aan hul ander kant van die hippies word betrek deur 'n immer-repeterende band; en Kayla leer boonop dat Briand nooit ooit wil trou nie. Kayla begin weens al die oorverdowende geraas glo iemand wil haar en haar tantes uit die huis verdryf. Het Briand nie dalk iets daarmee te doen nie? En watter tragiese geheime skuil in haar tante se liefdeslewe?
Waar jong verpleegster Maryna langs die pad vasgeval het met 'n stukkende waaierband, is die orige motorfietsman wat wil kom help die laaste ding waarvoor sy lus het. Teen haar beterwete laat sy tog toe dat Christiaan haar op sy motorfiets laai en haar uit die reënstorm help. By sy tuiste Neckershoogte gekom, moet sy ontdek dat sy deur die stormwaters vasgekeer is op die opstal, alleen met Christiaan. Maryna ken haarself nie so nie, maar sy's dadelik bakvissie oor dié mooie, sjarmante man.Maar dis net 'n oornag-vertoef op Neckershoogte, en die volgende dag gaan Maryna op vakansie. Of dit was die plan, maar Maryna se ma breek aan haar die nuus dat sy dadelik Durban toe moet gaan om haar moontlik seniele oupa se kaskenades te gaan vasvat. Bitter onwillig vat sy die pad - maar niemand anders nie as Christiaan vind sy in Durban, besig om te veg vir sy erfreg. Haar oupa se sports met die slinkse weduwee is skynbaar hulle albei se probleem, en Maryna sién al hoe dit enige verhouding tussen hulle twee in die kiem kan smoor . . .
Lani Taljaard en haar beste vriendin besluit dis tyd om op hul eie voete te staan. Hulle is jong, gekwalifiseerde joernaliste en benodig lewenservaring en genoeg geld om die pot aan die kook te hou. Die skilderagtige kusdorpie Silwersee is net die regte plek om dit te doen.
Lani wens haarself nou al jare lank geluk omdat geen man nog daarin kon slag om haar gedissiplineerde emosies te versteur nie. Dokter Jan-Erik van Eeden met sy onbetwisbare selfversekerdheid is egter die oorsaak van onbekende sensasies. Dié donkerkopman met die silwergrys oë laat haar siel nie met rus nie en Lani hou nie daarvan om nie in beheer te voel nie.
Hoekom beveel tant Marcia boonop vir Lani om nie vir haar ma van Jan-Erik se teenwoordigheid te vertel nie? Wat het jare gelede tussen die Van Eedens en die Taljaards skeefgeloop?
Sy kan nie eens haar vervelige werk in vrede doen nie! Martlie haat haar werk, maar sy sal enigiets doen om te verseker dat haar sussie die geleenthede kry wat syself nooit gehad het nie. Al is dit om papegaaiwerk te doen. Dit help natuurlik ook nie dat sy lyk en voel soos 'n lawwe, veelkleurige parkiet tussen 'n klomp stemmige African Greys nie. Sy sou veel eerder heeldag heerlike geregte in 'n spogkombuis optower, maar sy is al so gewoond daaraan om tweede viool te speel dat dit haar eintlik nie meer pla nie. Haar kwaai baas, Jaco, is egter iemand om mee rekening te hou. Hy is onvriendelik, ongeduldig en ongelooflik aantreklik. Sy kan nie eens meer haar vervelige werk in vrede doen nie! Tweede viool is Salma Swanepoel se tweede Romanza. Haar eerste Romanza, Heuning om die hart, was 'n onmiddellike treffer.
Web van liefde Omnibus
Rykie Roux se eerste omnibus!
Web van liefde is 'n samestelling van drie van gewilde Rykie Roux se vorige Romanzas, Mariek en die magnaat, Satynprinses en Naweekbruid.
Mariek en die magnaat:
Mariek dra swaar aan haar eksverloofde se slenter. Hy't verdwyn met talle mense se geld. En almal glo hulle was kop in een mus. Sy kruip weg agter haar donkerbril, deel haar sorge met 'n boemelaar op 'n parkbankie … maar vermoed dan dat hy 'n polisieman, of dalk 'n joernalis is. Hy duik weer op in die luuksehuis langs haar klein strandhuisie aan die Noordkus. Pieterjan Ungerer: Suksesvolle sakeman, magnaat. Hy is duidelik aangetrokke tot haar, maar terug in Pretoria is hy kil, selfs onbeskof. Hy glo sy is 'n fortuinsoeker wat haar web ook vir hom gestel het. Sy weet hy is vergiftig teen haar, maar hoe bewys sy haar onskuld?
Niene O'Kelly haat haar voorkoms. Haar moontlike erfporsie nog meer. Sy wil nie die beeldskone erfgenaam van haar ouma se kosmetiekryk wees nie. In Botswana, waar sy toeriste in 'n vliegtuigie rondneem, is sy veilig, ken niemand haar verlede nie. Vlieg is haar lewe. Dis hier waar Brink Viljoen haar kom haal en haar in 'n rigting manipuleer om vrede met haar ouma te maak. Dalk ook haar kans om vrede met haar verlede te maak. Met haarsélf … Maar Brink dink met sy beursie, weet sy. Hy't bybedoelings. Sy's ontuis in O'Kelly's se gange, haar hart onveilig by Brink. Sy moet weerstand bied, veg, sy weet net nie mooi hóé nie.
Saggies, bitter saggies spin hy haar in sy soet, sensuele web toe. Sy is soos klei in sy hande. Warm klei ...
Andreas Steyn, 'n briljante argitektuurstudent bly vir Marguerite 'n raaisel, sy hande warm, maar sy glimlag berekenend, altyd afsydig. Sy steur haar nie aan haar snobistiese ma se waarskuwings nie. Die regte stamboom was nog altyd vir professor Eloïse Malan allerbelangriks. Marguerite trou met hom, al het hy haar nie lief nie. Sy word sy naweekbruid, versadig van ekstase, maar verwerp, want Andreas se verlede haal hom in, en hare word 'n las wat sy skaars kan dra.
Web van Liefde is deel van die uitbreiding van die Romanza-handelsmerk, asook om boeke wat vir jare uit druk was, weer in lesers se hande te plaas.
Sy fosforvrou / Blou diamant vir 'n ysprinses
Rosita Oberholster, Romanza Nostalgie
Sy fosforvrou Lanie vrees sy verloor haar hart op dieselfde soort man as waarvan sy geskei het: nie 'n eenvrouman nie. En die gesprek wat sy ongevraagd moet aanhoor, bevestig dit. Maar haar hart protesteer ... Blou diamant vir 'n ysprinses Nadat Carla die soveelste paar buitensporige duur skoene gekoop het, het haar pa genoeg gehad. Hy verban haar vir een jaar na 'n plaas teen die Weskus waar sy haar brood op die harde manier moet verdien. En dit onder Adam se toesig … Romanza Nostalgie is 'n terugblik na die eerste titels van ons die gewildste Romanza-skrywers - daardie romanses wat lesers besonder baie geniet het. Daar verskyn ses titels in die Romanza Nostalgie-reeks: Madelie Human, Dina Botha, Rosita Oberholser, Didi Potgieter, Elsa Winckler en Alma Carstens.